Document ID: 31987R1958

ΚΑΝΟΝΙΣΜΟΣ ( ΕΟΚ ) αριθ . 1958/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για την τροποποίηση του κανονισμού ( ΕΟΚ ) αριθ . 2036/82 για τη θέσπιση των γενικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1431/82 του Συμβουλίου της 18ης Μαΐου 1982 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3127/86^(2 ) και ιδίως το άρθρο 4 στοιχείο α ),
την πρόταση της Επιτροπής^(3 ),
Εκτιμώντας :
ότι με την παρούσα κατάσταση σε νομισματικό επίπεδο, που χαρακτηρίζεται από ταχείες και σημαντικές εξελίξεις ορισμένων κοινοτικών νομισμάτων και λόγω απουσίας ενός συστήματος νομισματικής προσαρμογής, η διάθεση των πίσων, των κουκιών, των φουλίων και των γλυκών λουπίνων που συγκομίζονται στην Κοινότητα δεν μπορεί να γίνει με κανονικές συνθήκες ότι θα πρέπει να προληφθούν οι δυσκολίες αυτές προβλέποντας την εφαρμογή ενός συστήματος διαφορικών ποσών που θα εισπράττονται ή θα χορηγούνται για τα χρησιμοποιούμενα προϊόντα ότι αυτά τα διαφορικά ποσά θα πρέπει να λάβουν υπόψη την επίπτωση των πραγματικών τιμών συναλλάγματος επί των τιμών των εν λόγω προϊόντων στα διάφορα κράτη μέλη
ότι είναι σκόπιμο να προβλεφθούν προσαρμογές μόνο στις περιπτώσεις που τα νομισματικά ανοίγματα προκαλούν ρεύματα συναλλαγών προϊόντων που διαταράσσουν ή υπάρχει κίνδυνος να διαταράξουν την αγορά ότι θα πρέπει, κατά συνέπεια, να προβλεφθεί μια ατέλεια στα νομισματικά ανοίγματα για την εφαρμογή των διαφορικών ποσών και να τροποποιηθεί ανάλογα ο κανονισμός ( ΕΟΚ ) αριθ . 2036 /82^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3527/86^(5 ),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1
Στον κανονισμό ( ΕΟΚ ) αριθ . 2036/82 παρεμβάλλεται το ακόλουθο άρθρο :
"ιΑρθρο 12α
1 . Τα ποσά της ενίσχυσης που αναφέρεται στο άρθρο 3 παράγραφος 1 και 2 του κανονισμού ( ΕΟΚ ) αριθ . 1431/82 αυξάνονται ή μειώνονται κατά τα διαφορικά ποσά που υπολογίζονται σύμφωνα με τις ακόλουθες παραγράφους .
2 . Τα διαφορικά ποσά καθορίζονται λαμβάνοντας υπόψη την επίπτωση επί των τιμών :
α ) ^όσον αφορά τα κράτη μέλη τα νομίσματα των οποίων διατηρούν μεταξύ τους μέγιστο στιγμιαίο άνοιγμα 2,25 %, του ποσοστού που αντιπροσωπεύει τη διαφορά μεταξύ :
- του συντελεστού μετατροπής που χρησιμοποιείται στα πλαίσια της κοινής γεωργικής πολιτικής,
και
- του συντελεστού μετατροπής που προκύπτει από την κεντρική τιμή πολλαπλασιαζόμενη με τον συντελεστή που αναφέρεται στο άρθρο 6 παράγραφος 3 του κανονισμού ( ΕΟΚ ) αριθ . 1677/85 του Συμβουλίου, της 11ης Ιουνίου 1985, σχετικά με τα νομισματικά εξισωτικά ποσά στο γεωργικό τομέα^
β ) ^όσον αφορά τα άλλα κράτη μέλη εκτός από εκείνα που αναφέρονται στο στοιχείο α ), του μέσου όρου των ποσοστών που αντιπροσωπεύουν τη διαφορά μεταξύ :
- της σχέσης μεταξύ του συντελεστού μετατροπής που χρησιμοποιείται στα πλαίσια της κοινής γεωργικής πολιτικής για το νόμισμα του ενδιαφερομένου κράτους μέλους και της κεντρικής τιμής καθενός των νομισμάτων των κρατών μελών που αναφέρονται στο στοιχείο α ), πολλαπλασιαζόμενης με το συντελεστή που προβλέπεται στο στοιχείο α ),
και
- της τιμής συναλλάγματος αμέσου παραδόσεως για το νόμισμα του συγκεκριμένου κράτους μέλους σε σχέση με καθένα από τα νομίσματα των κρατών μελών που αναφέρονται στο στοιχείο α ), που διαπιστώθηκε κατά τη διάρκεια χρονικής περιόδου που θα καθοριστεί .
Ωστόσο, για τον υπολογισμό των διαφορικών ποσών, τα νομισματικά ανοίγματα που αναφέρονται ανωτέρω μπορούν να μειωθούν με μια ατέλεια πέντε μονάδων .
3. Τα διαφορικά ποσά καθορίζονται από την Επιτροπή . Τροποποιούνται κάθε φορά που τα ανοίγματα που αναφέρονται στην παράγραφο 2 απομακρύνονται κατά 1 μονάδα τουλάχιστον από το ποσοστό που λαμβάνεται υπόψη για τον προηγούμενο καθορισμό .
4 . Οι λεπτομέρειες εφαρμογής του παρόντος άρθρου, συμπεριλαμβανομένου του καθορισμού της ατέλειας
που θα εφαρμοστεί, θεσπίζονται με τη διαδικασία που
προβλέπεται στο άρθρο 12 του κανονισμού ( ΕΟΚ )
αριθ. 1117/78 .
ίΑρθρο 2
Στην περίπτωση που η θέσπιση μεταβατικών μέτρων θεωρείται αναγκαία για να διευκολυνθεί το πέρασμα από το ισχύον καθεστώς στο καθεστώς που προβλέπεται στον παρόντα κανονισμό, τα μέτρα αυτά θεσπίζονται με τη διαδικασία που προβλέπεται στο άρθρο 12 του κανονισμού ( ΕΟΚ ) αριθ . 1117/78 . Παραμένουν σε ισχύ κατά την απολύτως αναγκαία χρονική περίοδο για να διευκολυνθεί το πέρασμα από το ένα καθεστώς στο άλλο .
ίΑρθρο 3
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται στα πίσα, τα κουκιά, τα φούλια και τα γλυκά λούπινα για τα οποία η αίτηση εξακρίβωσης κατατίθεται από την 1η Οκτωβρίου 1987 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 2 Ιουλίου 1987 .

Labels: 17
19
6